
Memnona si mater, mater ploravit Achillem, 
et tangunt magnas tristia fata deas, 

flebilis indignos, Elegia, solve capillos! 
a, nimis ex vero nunc tibi nomen erit! — 

ille tui vates operis, tua fama, Tibullus 
ardet in extructo, corpus inane, rogo. 

ecce, puer Veneris fert eversamgue pharetram 
et fİractos arcus et sine luce facem; 

adspice, demissis ut eat miserabilis alis 
pectorague infesta tundat aperta manu! 

excipiunt lacrimas sparsi per colla capilli, 
orague singultu concutiente sonant. 

İratris in Aeneae sic illum funere dicunt 
egressum tectis, pulcher lule, tuis; 

nec minus est confusa Venus moriente Tibullo, 
guam iuveni rupit cum ferus inguen aper. 

at sacri vates et divum cura vocamur; 
sunt etiam gui nos numen habere putent. 

Scilicet omne sacrum mors inportuna profanat, 
omnibus obscuras inicit illa manus! 

guid pater Ismario, guid mater profuit Orpheo? 
carmine guid victas obstipuisse feras? 

etlinon in silvis idem pater 'aelinon!' altis 
dicitur invita concinuisse Iyra. 

adice Maeoniden, a guo ceu fonte perenni 
vatum Pieriis ora rigantur aguis — 

hunc guogue summa dies nigro submersit Averno. 
defugiunt avidos carmina sola rogos; 

durant, vatis opus, Troiani fama laboris 
tardague nocturno tela retexta dolo. 

sic Nemesis longum, sic Delia nomen habebunt, 
altera cura recens, altera primus amor. 

Ouid vos sacra iuvant? guid nunc Aegyptia prosunt 
sistra? guid in vacuo secubuisse toro? 

cum rapiunt mala fata bonos — ignoscite fasso! — 
sollicitor nullos esse putare deos. 

vive pius — moriere; pius cole sacra — colentem 
mors gravis atemyplis in cava busta trahet; 

carminibus confide bonis — iacet, ecce, Tibullus: 
vix manet etoto, parva guod urna capit! 


tene, sacer vates, flammae rapuere rogales 
pectoribus pasci nec timuere tuis? 

aurea sanctorum potuissent templa deorum 
urere, guae tantum sustinuere nefas! 

avertit vultus, Erycis guae possidet arces; 
sunt guogue, gui lacrimas continuisse negant. 

Sed tamen hoc melius, guam si Phaeacia tellus 
ignotum vili supposuisset humo. 

hinc certe madidos fugientis pressit ocellos 
mater etin cineres ultima dona tulit; 

hinc soror in partem misera cum matre doloris 
venit inornatas dilaniata comas, 

cumgue tuis sua iunxerunt Nemesisgue priorgue 
oscula nec solos destituere rogos. 

Delia discedens 'felicius' inguit 'amata 
sum tibi; vixisti, dum tuus ignis eram.' 

cui Nemesis 'guid' ait 'tibi sunt mea damna dolori? 
me tenuit moriens deficiente manu.' 

Si tamen e nobis aliguid nisi nomen et umbra 
restat, in Elysia valle Tibullus erit. 

obvius huic venias hedera iuvenalia cinctus 
tempora cum Calvo, docte Catulle, tuo; 

tu guogue, si falsum est temerati crimen amici, 
sanguinis atgue animae prodige Galle tuae. 

his comes umbra tua est; sigua est modo corporis umbra, 
auxisti numeros, culte Tibulle, pios. 

ossa guieta, precor, tuta reguiescite in urna, 
et sit humus cineri non onerosa tuo! 


